สวัสดีค่ะต้องการปรึกษาค่ะว่าทั้งฝ่ายหญิงและชายควรตรวจสุขภาพก่อนมีเพศสัมพันธ์ไหมคะทั้งที่ทั้ง2คนเคยตรวจสุขภาพและตรวจเลือดเบื้องต้นแล้วแต่จำรายละเอียดต่างๆไม่ได้ค่ะเนื่องจากเอกสารอยู่คนละที่หากต้องตรวจอีกรอบเพื่อความแน่ใจควรตรวจแบบแพ็คเกจก่อนแต่งงานไปเลยไหมคะเพราะมีทั้งการตรวจเลือด ตรวจความเสี่ยงโรคติดต่อทางเพศสัมพันธ์ ตรวจภูมิคุ้มกัน ฯลฯ ด้วยค่ะ (ยังไม่มีแพลนที่จะแต่งงานกันเร็ว ๆ นี้นะคะ)ข้อมูลอื่นๆ:ทั้ง2ฝ่ายไม่เคยมีเพศสัมพันธ์มาก่อนและฝ่ายหญิงฉีดวัคซีนป้องกันHPVสำหรับ4สายพันธุ์3เข็มแล้วค่ะจึงเหลือแค่ฝังยาคุมค่ะหากคุณมีคำแนะนำอื่น ๆ สามารถแจ้งได้นะคะ ขอบค่ะ
สวัสดีค่ะ การตรวจสุขภาพโดยรวมก่อนการแต่งงานในปัจจุบันได้รับความนิยมมากขึ้น โดยการตรวจจะตรวจหลักๆสองอย่างก็คือการตรวจคัดกรองหาโรคติดต่อทางเพศสัมพันธ์ และตรวจคัดกรองหาโรคที่อาจจะถ่ายทอดไปสู่บุตรโดยหลักๆจะมีการตรวจได้แ่ก ตรวจหาความผิดปกติของฮีโมโกลบินในเม็ดเลือดแดง ที่เป็นสาเหตุของโรคธาลัสซีเมีย เนื่องจากเป็นโรคที่ถ่ายทอดทางพันธุกรรม ซึ่งหากพ่อและแม่เป็นพาหะก็มีโอกาสส่งผลกระทบต่อบุตรได้ ร่วมกับตรวจความสมบูรณ์ของเม็ดเลือดโรคติดต่อทางเพศสัมพันธ์เช่น การตรวจหาภูมิคุ้มกันและไวรัสตับอักเสบบี สามารถติดต่อได้ทางเพศสัมพันธ์ และมีผลต่อลูกในครรภ์ ตรวจหาภูมิคุ้มกันหัดเยอรมัน หากไม่มีภูมิ ควรฉีดวัคซีนและคุมกำเนิดไว้อย่างน้อยสามเดือน เพราะหากติดเชื้อในระหว่างตั้งครรภ์อาจทำให้ลูกน้อยพิการหรือเกิดภาวะแท้งได้ ร่วมกับควรตรวจหาเชื้อไวรัส HIV (เอดส์) หากพบเชื้อ ต้องป้องกันการติดต่อทางเพศสัมพันธ์ และต้องรับการรักษาด้วยยาต้านไวรัส เพื่อป้องกันการติดเชื้อฉวยโอกาส หากต้องการมีบุตรควรปรึกษาแพทย์ก่อนตั้งครรภ์ไปด้วย ตรวจหาเชื้อซิฟิลิส หากพบเชื้อสามารถรักษาให้หายขาดก่อนได้อีกทั้งฝ่ายหญิงควรตรวจภายใน มะเร็งปากมดลูก และอัลตราซาวด์ช่องท้องส่วนล่างร่วมด้วยเพื่อดูความพร้อมในการตั้งครรภ์สามารถไปปรึกษารพ.ใกล้บ้านหรือรพ.ที่เคยไปรักษาหรือตรวจเลือดดูก่อนได้ สิ่งสำคัญคือถ้าจะตั้งครรภ์ควรวางแผนและปรึกษากับแพทย์แต่เนิ่นๆ เพื่อตรวจคัดกรองหาความผิดปกติที่อาจจะเกิดขึ้นได้ บางโรคก็แก้ไขได้ วัคซีนเช่นหัดเยอรมันควรฉีดให้ครบก่อนดังกล่าวไป